Sura 66.
S  u  r  a    LXVI

Z  a  b  r  a  n  a
ur'an časni(Tomislav Dretar)
Religija
U ime Allaha:
Onog koji čini milosrđe,
Milosrdnog.

1	O Poslaniče!     
	Zašto zabranjuješ sebi ono što je Allah  učinio dopuštenim
	kad tražiš zadovoljstvo svojih žena?
	– Allah  je onaj koji oprašta,
	on je milosrdan –

2    Allah vam nalaže da se oslobodite svojih prisega.
      Allah je vaš Gospodarar!
	On je taj koji zna sve, on je mudar.

3	Kad Poslanik  povjeri jednu tajnu
	  jednoj od svojih supruga
	a ona je povjeri svojoj drugarici,
Allah obavijesti Poslanika   ;
	ovaj otkri jedan dio
	a drugi ostavi sakriven.

	Kad joj je rekao o svom poznavanju tajne,
	ona reče:
	«Tko te je dakle obavijestio! »

	On odgovori:
	« Onaj koji zna sve i koji je dobro obaviješten
	  mi je javio. »

4	Ako se obje vratite Allahu  ,
	to je zato što su se vaša srca priklonila.
	Ali ako se vas dvije uzajamno složite
	  protiv Poslanika   ,
	znajte da je Allah  njegov Gospodarar
	i da on ima kao podržku
	Đibrijel a, sve pravednike među vjrujućima
	i čak anđele.

5	Ako vas on  otpusti,
	njegov će mu Gospodarar možda dati u zamjenu
	supruge bolje od vas,
	podvrgnute Allahu  ,
	vjernice, pobožne, pokajnice,
	obožavateljice, one koje poste,
	bilo da su već bile udane
	ili da su djevice.

6	O vi vjerujući!
	Čuvajte sebe i svoje obitelji od Vatre
	kojoj će ljudi i kamenje biti hrana!

	Divovski i moćni Meleci
	stojaće uokolo te Vatre;
	oni ne odbijaju poslušnost Zapovijedi Božjoj,
	oni čine ono što im je zapovijeđeno.

7	O vi nevjernici!
	 ne ispričavajte se danas!
	Vi ćete  biti nagrađeni
	samo prema onome što ste činili.
	
8	O vi vjerujući!
	Vratite se k Allahu   s jednim iskrenim pokajanjem.
	Može biti da vaš Gospodar izbriše vaše grješke
	i da vas uvede u Vrtove
	gdje teku potoci,
	na Dan kad Allah  neće prekriti sramotom
	ni Poslanika   , ni one koji budu vjerovali s njim.

	Njihova svjetlost će im prethoditi njima s desne strane.
	Oni će reći:
	« Gospodare naš!
	Dovrši za nas našu svjetlost;
	oprosti nam!
	Da, ti si nadmoćan nad svakom stvari. »

9	O Poslaniče!     
	Bori se s nevjernicima i licemjerima;
	budi čvrst prema njima.
	Njihovo će sklonište biti Pakao:
	kojeg li groznog svršetka!

10 Allah je kao primjer predložio nevjernicima
	Nuhovu ženu i Lutovu   ženu.
	One su obje živjele pod vlašću
	dvojice pravednika među našim slugama;
	one su ih izdale
	ali to im nije ničemu služilo protiv Allaha.
	On im je rekao:
	« Uđite obje u Vatru
	s onima koji onamo ulaze. »

11 Allah je vjerujućima predložio kao primjer
	ženu Faraonovu, kad je ona rekla:
	« Moj Gospodaru!
	Izgradi mi, kod sebe,
	jednu kuću u Raju.
	Spasi me od Faraona i njegovog djela!
	Spasi me od nepravednog naroda; »
12	i Maryamu,   kćer Imranovu, koja sačuva svoje djevičanstvo.
	Mi smo joj udahnuli naš Duh;
	ona izjavi vjerodostojnim Riječi svog Gospodara 
	  i njegove Knjige.
	Ona je bila u broju onih koji se boje Allaha.
ur'an časni(Tomislav Dretar)
Religija